
SAM 


U prikrajku morskog plićaka 
zatvorena u šuinji 

mirno sniva tamnosiva školjka. 
Ne haje ni za buku valova 

što steru nad njom pjenušave niti, 
ni za nemirne ribe 

koje radoznalo dirkaju njene plohe, 
ni za učmali mrak 


što crninom zavija ravne prostore mora. 


Ona je sretna sama 
ko nimfa radoboljka... 


U zavjetrini negdje tamo 

gdje iz krša šturog 

u nasadu gustom 

raste korov i drač 

ko dah nevinosti miri ljubičica. 
Sama trajno prede 

u osamljenom luku tišine 

i sluša samilno urlik bure, 
zavijanje vuka i psa, 

nasilni prasak pljuska — 

bez zebnje i straha. 

Uvijek je vesela i sama 

u rascvalom plamu plavičastih očica. 


U kristalnom miru tišine 

vječno se smiješe 

nebrojene sestrice zvijezde. 
Djetinjim očima miline 

liju ruj blaženstva 

u nedorečenom izgaranju bezmjerja 
dok same i sretne 

prostorima beskonačnih vidika 
spokojno jezde, jezde.. | 


Na tronošcu tišine 

u čarobnom čardaku 
što mi pokloniše 
planinkinje vile 
razmišljam o školjci 
što živi sama, 

o samotnoj ljubičici 
što miri sama, 


o zvijezdi vatrenog čela 
što vječno izgara sama. 
Što dublje silazim 

u vrletni zdenac misli 
iskra se pomaija plamna: 
kako je divno živjeti sam, 
osluškivati kucanje duha, 
objave misli, 

ploviti bezmjerjem sam, 
osjetiti sebe, 

biti izvan prostora, 
slobodan, 

blaženstva pun... 


Kako je plodna 
božanska osama. 


Zbornik pjesničkih susreta »Za blagdan- 
skim  stolom«, Zagreb 1970, str. 65-67 


RAZGOVOR SA ŽIVOTOM 


Čudan 
zagonetan ljudski život 
mučno teče 


i klonuća brojna krije 
dok brzacom hitrim 

niz slapove strme 

u nepovrat pada 
ovjenčan šumom medorečena glasa. 
Užiže nam samo 

kobnu 

želju za nečim 

i što nikad postići 
mogućno nije. 

Teško je, teško 

biti 

u trajnom raspeću 

i izdisat beznadno 
prikovan dušom i tijelom 
između neotesanih 
prometejskih klada. 


Ako vječnosti krunu 
nema na svom čelu, 
kakvu nam utjehu trošnu 
u studnom peharu nuđa, 
dok mjesečevim ruhom 
stazu trnja ovija 

u usponu uz vrletne hridi, 
iza kojih 

u pupoljcima ranim 
sramežljivo cvjetaju 

nade i čeznuća. 


Zbornik »Marulić«, Zagreb 1968, str. 68—69 

MOJ POZDRAV DANU 


O vedri dane, što u sebi nosiš 
nasmijanu radost i toplinu sreće, 
daruj nam osmijeh plavetnih visina 
i kucaj srca, što svenuti ne će. 


sunčani dane, u kom život cvjeta 
ko lahor sneni probuđenih snova, 
pokloni nam granu rascvjetalih nada 
i zraku čarnu nebeskih visova. 


Ispred nas idi ko krijesnica vedra 

što razara moćno kletog mraka grudi, 
a za tvojim tragom požurit će sužnji, 
dok im vrelo podne život ne probudi. 


O slatki dane, što djetinjstvom miriš 
i ispijaš tiho mladog jutra rosu, 
pokaži nam lice umiveno žarom, 

dva vatrena oka, bujnu zlatnu kosu... 


Nikad nemoj svršit u trajanju vedrom, 
ne prestani pričat o životu žara... 


Ti si svjedok trajni mladosti bez konca, 


prisutnosti vječne najdivnijeg Dara... 


Katolički godišnjak 1969, str. 70 


TAJNA BIJELIH KROVOVA 


Krovovi bijeli moga dragog grada 
nosite mi radost djetinjih čeznuća 
u kopreni bijeloj ljiljanskoga saga. 
Ah, kako divno miriše nevinost 

i sklada tihu uspavanku sreće 


nečujnim dahom ispred svakog praga. 


S prozora moga Zagreb gledam stari 
kroz maglicu sivu tek nazirem malo 
krovove bijele slavnog Griča-grada. 
Ko divan san mi prošlost časna rudi 
i priča o slavi hrvatskoga roda, 

u kojoj junaštvo sa žrtvom se sklada. 


U rascvalom srcu motrim katedralu, 
tornjeve njene i krov bijeli plavi 

koji krunom kruni vitezove duha. 
Kamo god mi pogled odmiče i žuri 

po Donjem gradu, na Mirogoj, Sljeme, 
svugdje bijela slika nevinoga ruha. 


Zbornik »Marulić«, Zagreb 1968, str. 68 

RAZGOVOR S NAŠIM MOREM I LASTAVICOM 


Makarska, rujan 1969 


Na Punti svetoga Petra 

gdje cvjetaju. klisure divljinom, 
a lanterna trajno 

pozdrav moru sriče 

razgovaram tiho 

uz valova jeku... 


a O more naše nemirno i blago, 

što bibanjem vječnim mladost svoju hraniš 
1 pričaš o dahu uronjenih nada: 

kroz plamsaje vjetra i urlike noći 

ti plodnim žarom 

griješ sure hridi 

Biokova studnog 

i Makarske drijemne. 


Ti odvede davno 

našu Braću brojnu 

ispraćene suzom, gorčinom i jadom 
pred požarom sile 

u pitomi prisoj. 


U kljokotu tvome krio se je dugo 
odjek tuge srca kojoj kraja nema... 
U tvom šumu tihom zavodljive sreće 
cvjetao je pozdrav iz staroga kraja 
ko pupoljak rani čežnje u rađanju. 


Vječno nam budi 

spona trajnih nada 

i zagrljaj plodni ljubavi i sreće. — 
O more drago, more naše silno, 
tebe Hrvat nikad zaboravit ne će. — 


O lasto hitra crnobijelih boja, 

što izabra davno svjetionik Petra 

i makarski borik 

za svoj ljetni predah, 

nemoj otić žurno preko našeg mora. 
Imam molbu na te: stani..., 

počuj lahor srca 

ko slavljenje zvona 

s crkve svetog Marka, — 

il ko skladni suzvuk prolistalih hvoja... 


Pozdravi nam Braću 

dične Molišance 

i prenesi ružu 

rascvjetalih zraka, 

miris smilja, kadulje i ive, 
što još uvijek kiti 
biokovske klance. — 


Isto srce još u nama kuca, 

ista duša žari se vedrinom, | 
isti jezik na usnama cvate, 
trajna ljubav plodi se milinom. 


Uvijek braća — 

graditelji mira, 
skladni narod 

na gozbi svemira. — 


Naš jezik, 1970/2, str. 9, Rim 

ŽETEOCI 


Povodom svoje srebrne Žetve 
posvećeno svim Žeteocima 
(1943 — 1968) 


Žeteoci, 

marljivi stoljetni radnici, 

što skupljate Božje klasje 

s nepreglednih polja vječnosti, 
vi ste Božji slavuji, 

trubljači veselja, 

Neimara moćnog suradnici. — 


Kako se žute polja 

orošena zlatom Ljubavi 

i pjevaju pjesmu trajnog Uskrsnuća. 
Umiljato čekaju srpove 

u ruci nasmijanih žetelaca 

kroz koprenu sivu pomlađenih svanuća. 


Jutrom se čuje pjesma, 

srpovi složno žanju 

i slažu pean beskrajne tihe Dobrote. 
Podnevom zuji jeka 

i veže snopove 'jedre 

šapatom angelusa osunčane krasote. 


U složnom ritmu 

zamire nestašno dan 

i rujem sutona kiti obrano prostrano strnište. 
Žeteoci ponosno poju 

zahvalnu pjesmu sreće, 

dok mjesec napušta tiho svoje zvjezdano skrovište. 


Žanjite ustrajno, marno, 

žeteoci hrabri Božjih polja, 
pšenicu vrelih nadanja, ljubavi i sreće. 
Pjevajte pjesmu mira, 

sloge, jedinstva, prijateljstva 


i vjere, koja nikad u dušama svenuti ne će. 


žetaoci, 

marljivi Božji radnici, 

što žanjete zrelo klasje 

s beskrajno bujnih polja vječnosti, 
ostanite raspjevani slavuji, 
zaneseni trubljači veselja, 
neumorni Božji suradnici. 


Glasnik Srca Isusova i Marijina, 
1968/8, str. 290 

U BOŽIĆNOJ NOĆI 


Noćas je nekako sve tiho 
i u iščekivanju 

ko u onoj prvoj 

božićnoj noći... 


Veselo u tišini 

pjevaju pomlađene zvijezde 
zakićene anđeoskim krilima 
i pričaju istinu staru 

o božićnoj beskrajnoj moći. 


Sjedim uz prozor 
čardaka svoga 

i gledam u tamu 
božićne noći. 
Osluškujem hod anđela 
i čekam kad će 

pod moj prozor doći... 
O Bože, velim, 

kako su slatke 

tihe i raspjevane 
božićne noći, 

dok hite k nama 

u plaštu radosnih zjena 
iz kojih iskri plam 
života i svemoći. 


Koliko noćas 

zebe duša 

u grču crnih izdisaja. 
Koliko noćas 

ne slave Božić 

zbog neznanja, 
prkosne tvrde glave 
ili nehaja. 


Kitimo jelke 

uz ognjišta i po crkvama_ 

hladnim sjajem srebrnih niti. 
Tovimo se uz pune lonce | 

i napijamo u polusnu 

maštajući o duhovnim - prom m 
s bregova ljudstva sniti. 


Koliki noćas gladni 
šetaju u studnom ritmu 
beskrajnim stazama 
naših gradova i sela. 
Nitko se od nas 

ne smućuje za to 

niti haje sažalno 

što potokom krvare rane 
iz ovih živih raspela. 


I noćas ljudi bez vjere i nade 
našim gradom kruže 

u lovu za Judinim darom 

što odiše duhom truleži i tame. 
Nitko se od mas ne potrudi 

da u ova pusta srca 

unese iskricu žara, 

vedrinu i osmijeh 

božićne svesilne osame. 

Koliko će noćas 
propalih majka 
zadaviti svoje 
čedo neželjeno. 
Zar nitko od nas 
nema snage duha 
da zapali žižak 
uz skriveni odar 
i okvasi suzom 
cvijeće pogaženo? 


Uvijek tiho ide 
sveta Božja noć 

i raznosi svijetom 
dah Ljubavi vrele. 
Svi gledamo. plaho 
i u čudnom miru 
sakupljamo žurno 
osjećaje svele... 


Glasnik Srca Isusova i Marijina 
1969/1, str. 11 

MOLITVE DUŠE 

MOJ OTAC 


Zašto mi, Bože, 
uliješe strah 
spram tebe, 

kad ti si 

sama Dobrota 

što cvjetaš trajno 
milosrđem, 
ljubavlju 

i sjajem, 

u kojem Očinstvo 
blista 

ko beskrajno 
mirisavi 

pupoljak ruže 

i zanosi blaženstvom 
buđenja 

djetinjih duša 
kroz ozračja tiha 
plamenih rađanja 
nade 

u plaštu biserne 








Osjećam 

kako me miluju 
tvoje ruke 

i žarom sreće 
otapaju 

mrazne ovoje 

s grana moga žića. 
Opet se vraćam 

u izgaranju "ae 
plamenih čeznuća 
u labirinte | 
osvijetljenih visova 
s kojih se stere 

u nedogled 

pogled Vedrine 

bez granica 

i sumornih sutona... 


Ja ljubim Oca. 
Otac voli mene! 


Vjesnik sv. Nikole Tavelića, 
1972/5—6, str. 120 

ZOV DUŠE 


Zar, Bože, 

da stradam ja 
što živim sam 

i čemerom gutam 
dane bola? 


O ne! 

Ja ne vjerujem 

u čudne priče 

što hrane 

kaljužne snove 
izrasle 

u suludim noćima, 
dok pijani 
vjetrovi 

truju jaglace tihe 
i pjevaju 

gluhe balade beznađa. 


Ja vjerujem tiho 

u svemoć 

tvoje Dobrote 

i pijem zanosnim žarom 
vino blagih svitanja, 

dok rudi uzlet 

kroz dvorove plamne zore 
beskonačnog Dana... 


Tavelić, 1974/1, str. 5 


«20 








Tavelić, 1974/1, str. 5 


MOJE TIHE MOLITVE 


Ogrli me, sunce, 
zlatom svoga daha 
kroz pupanje plaho 
topline i sjaja. 
Daruj siromašku 
prediva u cvatu 

da osjeti jeku 
dalekoga raja. 


Plahunjavoj seki 

što suzicom rosi 

u rano jutro 

i podneve sure, | 
za blagoslov molim 
kroz sanjive vjeđe 
da oplodi nadom 
njene želje šture. 


U sutone tmurne, 
dok ise zapad grči 

u smiraju čežnje 

i nemiru želja, 

sa klisure bučne 

što nad morem zjapi 
za umorne molim 
bar trunak veselja! 

BOŽJE KLASJE — 


Već davno, davno u praskozorje stvaranja 
božanski Sijač položio je životno sjeme 
u duboku brazdu beskrajnih nadanja. 


Na žaru ljubavi očinskog svemoćnog duha 
klijalo je sjeme u punoj čežnji zrenja, 
da pokloni obilan darak kruha. — — 


Kad jednom došla ja punina svetog doba, 
među nas siđe radosno nebeski Vrtlar sreće, 
da ubrza rast prozebloj klici života 

i da joj pokloni dašak, koji uvenuti ne će. 


Krist je božanski revno sijao novo sjeme 

i obilnim rodom darovao zemaljske poljane. 
U svojoj velebnoj Crkvi poklonio je ljudima 
novi duhovni život i nove cvjetne dane. 


Kako se predivno zlati božansko bujno klasje 
i osmijehom slatkim usrećuje kršćanska srca 
u veseloj nadi slatkih beskrajnih čeznuća. 


O gdje ste, marljivi apostolski radnici, 
žanjite sazrele klasove, umijesite kruh, 


da dobrim dušama bude zalog vječnog uskrsnuća. 


Klasje s Božjih njiva, str. 4 Zagreb 1962 








PROBODENO SRCE 


Ranjeno je Srce 
otvorila Ljubav 
onog prvog Petka, 
kad je umro Krist. 


U stravičnom mraku 
kapnula je krvca, 
čitav svijet je posto 
preporođen, čist. | 


Od tog sretnog dana 
visi Razapeti 

iznad naše zemlje, 
iznad cijelog svijeta. 


A iz Srca kaplje 
vrutak Krvi svete 
ko svemoćni cjelov 
nebeskoga cvijeta. | 


Naše žedne duše 
stoje ispod križa 
i čuvaju stražu 

uz Kraljicu bola. 


Probodeno Srce 
svima sreću nudi, 
rajsko 'vječno milje 
iznad zemnog dola. 


Ranjeno Božje Srce, str. 4, Zagreb 1963 

CIKLAME NAD RASPELOM 


Ove se jeseni ko nikad 
rascvale moje ciklame 

u bogatom bujanju tišine 

što diše bojom mladog vina 
i lepezastim osmijehom osame. 


Obrazi im žare crvenilom 
ko lišce djevojčice 


dok stidljivo sustiže dah sramežij ivosti. 


Oborene oči pričaju plahost 
i sricanjem šutnje 
razliježu puninom tihe skrivenosti. 


Dva docvala cvijeta 

u skromnom uzdahu čežnje . 
pridignuta čela 

1 Ljube Raspelo što leži 

i prima poklonstvo nevinog cvij jeća. 
Tišina okiva prostore, 

a golgotska jeka 

vere se kroz ciklame 
orošene bojom mlade krvi 

i ostaje u trajanju žrtve | 
svježa ko uskrsna svijeća. 


Ciklamom mirišu rane 
propetog Božjeg Sina. 
A bojom svete krvi >“ 
žari plašt ciklama . 
ko viteški pokloni 
gorućih visina. 


Zbornik pjesničkih susreta »Za blagđan- 


skim 

stolom», Zagreb 1970, str. 64—65- 








SVIBANJSKO SUNCE 


MAJCI CRKVE 


Na spomen Marijanskog kon- 
gresa u Hrvatskoj 1971 


Najljepšoj Majci što je nebo stvori 
sinovski pozdrav upravljamo rado: 
Slava ti budi, najdivnija Ženo, 
Kristove Crkve urese i nado. 


Bezgrješnu, svetu, Majku Krista — Spasa 
kršćanstvo slavi već stoljeća mnoga. 

Uz djecu vjernu ti si trajno bila, 
svemoćna prošnja za spas puka svoga. 


Hvalu ti kliče Crkva, čovječanstvo, 
Hrvatski narod pozdravlja te vjerno. 
Ljubavlju vrelom ispuni nam duše, 
osnaži vjeru, prosimo te oi 


Pred nama idi, obasjaj nam pute, 
unesi svuda Evanđelje sreće. 
Stazama mira, uzrasta i pravde 

nek Petrov brod se u sve dane kreće. 


Najljepšoj Majci što je nebo stvori 
mi pozdrav duše upravljamo rado: 
Slava ti budi, Kraljice Hrvata, 
Hrvatskog puka urese i nado. 





DOLAZAK SVIBNJA 


Svibanj je došao tiho 

ko plahi prosac, | 

nošen na krilima čežnje i nade. 
Travanjska prohladna noć 

bila mu je veo i pratnja, 

jer nije htio 

da mu koji neznanac 

bogate dare pokrade. 


Pod svaki prozor stavio je poklon: 
procvalu granu, 

umivenu u rosi rađanja. 

I svugdje je napisao monogram, 
iz koga zrači 

poletna želja sreće, 

beskrajna čeznuća 

i besmrtna vječna nadanja. 


Opojno miriše jutros 

pomlađeni dan 

i pjeva rascvalom dušom kišnu šeta 
U naše uzničke izbe 

kradom, se šulja 

nedorečeni mir 

i osipa nas miljem 

oživljelih milota. 


Pitao sam povjerljivo 

mladog viteza: 

zašto je njegova duša ijuiros tako vatrena? 
On mi se nagnuo blizu 

i šapnuo tiho 

beskrajno slatku tajnu: 


svemu je tome rješenje 


Vjesnik sv. Nikole Tavelića, 1971/4, str. 113 : _ 
— .predivna vječna Žena. 


Uglazbio V. Glasnović 

Iz njegovih usana 

odjeknula je istina 

slatka ko život ili božanska arija. 
Stajao sam dugo zanesen 

u sreći koju anđeo čuva 

i slušao nadahnuće, 

iz kog sam razabrao sve: 

ta žena je — Marija, Marija. : 


Marija i svibanj prolaze svijetom 
ko vječne sile, 

što donose sreću. 

O Bože, sretan sam što znam 
prirode tajnu, 

zakon tvoga djela, 

uzroke vječne, PRE 

što stožere neba svemoćno ree 


Nek i dalje svibanj 

polja naša kiti 

svježinom raja, u kom Adam pade. 
Nek Marija s nama 

dijeli radost trajnu, 

jer po njoj Tvorac 

novi život milja 


obnovljenoj djeci za svu vječnost dade. 


Glasnik Srca Isusova i Marijina, 
1967/5, str. 162 








SVITANJE SVIBANJSKE ZORE 


Gledam kako čeznutljivo sneno 

u sustalom ritmu kojim diše noć 
proviru pramenovi odmorenog lica, 
iz kojih zrači smiren osmijeh želje 
u rađanju novog pomlađenog dana. 
Čujem kucaj srca koje ljubi nadu 
i djetinjom željom traži blagu ruku 
da otvori vrata jutra razdragana. 


Zavodljivim licem ruj se tiho osu, 

a ma usni nevin zov se kradom rađa “, 
ko sustala jeka iz sputanih grla. 

Ah, kako plačno povlači se tuga, 

u kojoj zamire požudni nemir. 

kroz jecaje sustale čežnje, 

koju je rastočila ljiljanska plahost 

i koprene njene bez milosti strla. 


Dođi, nemirno srce i meni reci- tajnu, 

što cvjeta tako sanjivo : 

na tvome djetinjem čelu. 

U tvom oku čitam plavetni osmijeh mora, 
u kom je pohranjen zov 

beskrajnih svemirskih daljina.: 

Osjećam da nosiš u nabujalim grudima 
tajansiveni dah života — ljubav vrelu. 


Kaži nam, sanjivi putniče, 

što nosiš u okrilju skrivenih pupoljaka 
za one, koji te čekaju željno 

i pružaju suhonjave ruke 

u ritmu izgladnjelih nadanja? 

Koji nam melem šalje milosrdno nebo 
u osmijehu tvom što cvjeta krinom 

i stere providni ruj nad naša stradanja? 

Ja nosim svemoćnu nadu — 

mirno je rekao ljiljanski glas — 

svoj mojoj braći 

koja se veru — po zakonima pravde — 
tamnim hodnikom svemirske tamnice. 
U mojem oku odsijeva plam 

poput svjetlonosne jeke 

beskrajno moćne vječne Danice. 


Već odavno iz ognja pomlađenih nada 
satkalo je nebo | 
čudovišni plašt od azurnog zlata 

i dala ga ženi — imenom Marija. 

O gledaj, nestašni brate, 

neviđeni prizor spontanih izljeva: 

pred Bezgrješnom Ženom i nebo i zemlja 
u duhu poklonstva složno se savija. 


Beskrajno voljena Ženo, 

Majko — Djevice, 

u čijem krilu cvjetaju trajno 

naša pomlađena nadanja 

poput aneđoskih bisernih čeznuća. 

U tebi nađoše smirenje sve naše čežnje. 
Mi pijemo ustrajno sok 

u sjaju tvojih svibanjskih svanuća, 


Glasnik Srca Isusova i Marijina, 
1968/5, str. 162 

HRVATSKE KRVI 


POZDRAV MUČENIKU 


Zagrmi gromko, pjesmo naša stara, 
zagrmi jekom stoljetnih čeznuća, 
raznesi radost ispunjenih nada, 
ožari srećom rascvala svanuća. 


Na nebu plamnom naše boje plamte 
i rujem krvi otkupljenje toče, 
bjelina bistra novi vidik pruža, 

u plavilu stidnom blage nade soče. 


Junaka davnih ponosnih Hrvata 
potomak slave mučeničkog soja, 
franjevac skromni, Evanđelja glasnik, 
ovjenčan palmom, heroj svetog boja. 


Nikola dični, sin hrvatske grude, 
mladica bujna našeg krša rodna, 
uz žale šumne otkrio je Bogu 

čeznuća duše, zanos srca plodna. 


U Bosnu hrli, sjeme dobra sije, Na 
ko vitez stari za dom voljan mrijeti. 
Odvažno kroči Kalvarijom drevnom, 


s Kristom na križu spreman sagorjeti. 


Zaštitnik brižni naše zemlje trudne 
i braće brojne što se slavom kite. 
U vjeri čvrsti, u ljubavi složni 
Hrvati željno svome Svecu hite. 


Nikola brate, našeg roda diko, 


budi nam zvijezda, ponos, nade plamen. 


Ostani s nama u življenju bujnom, 
budi nam uzor do vječnosti, amen. 


Vjesnik bl. Nikole Tavelića, 
1970/1, str. 18 

HVALA SREĆE 


| Na dan sv. Nikole Tavelića 
u Šibeniku 20. 9. 1970. 


Bože, 

sretan sam što sam Hrvat, 

preplavljen srećom ko ružičnjak cvjetni 
što raskošjem boja luduje mudro 

i veže u snoplje pramenja Ljepote. 
Moja je sreća ponos zemlje Hrvatske 
u ovom danu kad se slijeva zanos 

s idjedovskog Velebita, Dinare, Biokova, 
Učke, Sljemena, Trebevića i ostalih planina, 
okićenih vijencima slave 

u počast svog Sina — 

Mučenika — glasnika Vjere -— Nade — 
i začaranog trubadura Ljubavi. 


Zdravo, Sveče naš, što u sebi kriješ 
Hrvatske Duše biserne divote. 

Ti si naš ponos, znamen sudbe trajne, 
ti najljepši cvijete u našoj Dubravi. 


Bože, 

sretan sam što sam kršćanin 

u vezu čvrstom koji stvori vjera 
kroz procvale vidike vječnih zrenika 
i čvrstoćom Nade sazda Hram Ljepote. 
Zar nitko nema takav pladanj mira 
u prisoju tihom, dok se nebom iskri 
sveti znak što nosi 

znamen cvatnog jutra 

kroz pupoljke svježe, 

okupane dahom u nastanku trajnom 
sa izvora vrelih besmrtne Ljubavi?! 


O sveče kršćanski, ti nam kiši bujno 
u rodnom pljusku duhovne divote. 
Među nama niko, naš si, Božji, sviju. 
Ostani ukras u našoj Dubravi. 

Bože, 

baš mi je drago što sam još živ 

i motriti mogu Dan ko iz priče 

što davno se otkri, kad se nebo žari 

i rasipa svemirom nabujale Ljepote. 
Ne zaviđam mrtvima, iako znam 

da njihova sigurnost usrećuje bitak 
sazdan od Tvorca najmoćnije ruke, 

jer samo smo mi sretnici vedri 

u današnjem Danu preplavljenom svjetlom 
osjetili dah Našeg drevnog Mora 

i pjesmu valova što je lahor nosi 

ko trobojku razigranu u zanosu Ljubavi. 


Pozdrav ti, Sveče maš, donesoše damas 


tvoja Braća iz Bosne, gdje cvatu trajno tvoje divote. 


Iz cijele zemlje naše vapaj stiže: 
Hram je tvoj u našoj Dubravi. 


Bože, 

hvala ti što si mi dao 

da brat sam po krvi i duhu svetoga Nikole 
i njegovom stazom što se penjat mogu 
uz kalvarijski brijeg mučeničke Ljepote. 
U mojoj duši naviru svjetlaci 

iz kojih žari miris preporoda 

da raspali plamom uzavrelih želja 

kroz uspone žurne zore u rađanju 
poljane naše ukrašene žitom, 

vinovom lozom, cvijećem, voćem jedrim 
i prenese darak blagoslova plodnog 
Čovječanstvu, Crkvi u žaru Ljubavi. 


Nikola brate, pruži ruku na nas 

i prospi na nas svog Srca divote. 
Obasjaj rujem mučeničke sreće 

svu braću Hrvate u zemnoj Dubravi. 


DAN HRVATSKOG SVECA 


Sjećanje na. 20. rujna 1970. u Šibemku 


Jutros je ranije ogranulo sunce, . | 

njegovo lice u zlatu se rumeni, o 
razbacuje pramenje radosnih krijesnica 

nad stari i novi hrvatski Šibenik, 

nad mirni kanal što ljeska se u plavilu zanosa . 

i poljupce rane šalje 

tvrđavi svete Ane, staroj utvrdi svetog, Ivana, 
ponosnom Šubićevcu 

i kamenoj pjesmi ljepote — domu he apostola. 


Danas se rascvjetala cijela Sveta Hrvatska | 
i beskrajno bogatim vijencem. ovjenčala 
Grad prvog hrvatskog Sveca. 


Počujte, hrvatska braćo; kako. romone zvona 
i raznose probuđenim srcem dah svježine, 
rastvorite širom duše što ključaju srećom, 
udahnite veličajna obzorja svetačke bjeline: <'' 


Vijore trobojke u skladu raspjevanih boja, 

niz prozore ljuljuškaju se sagovi, 

a razdragano cvijeće smješka se u poletu 

i dobrodošlicu sriču brojnom narodu Hrvatske, 
koji se slegao iz svih naših krajeva 

da oda počast svome mučeničkom sinu, 
znamenu vjekovne sudbe, 

žrtve, rada i uvijek svježe očeličene ljubavi 
za rodni dom, vjeru, poštenje i slobodu. 


Danas je u Šibeniku dični zbor 


Vjesnik sv. Nikole Tavelića, 


Domovine i Crkve, 
1970/5, str. 200—201 


prošlosti i sadašnjosti, slave i nade. 

Poslušajte, kršćanska braćo, glas Pastira svetog 
u Božjoj Riječi koja život zlati 

u jedinstvu davnom iskovana snažno 

kroz geslo drevno — Bog i Hrvati. 


I opet pođe naše zemlje Sin 

fra Nikola Tavelić, sijač Božjeg žara, 
iz grada svoga širom zemlje rodne 

da raznese plamen ljubavi što cvjeta 
rumenilom krvi, bratstva i slobode 
za braću brojnu kroz stoljeća burna, 
navješćujuć svuda svjetlo novog dana 
kroz dozive snažne 

svetosti i mira. 


Više ne svršava dan u beskraju trajanja 
kroz svetačke izljeve budnih svjetlaca 
što nose pozlaćene ruke Božjih velikana. 


Poslušajte, braćo, žarku jeku neba 

što razliježe skladno zemljom svete nade. 
Hrvatski nas Svetac ko Mojsije vodi, 

da nam bolji život u obilju dade. 


Vjesnik sv. Nikole Tavelića, 
1971/5—6, str. 153—154 


DERDAN MOJE MAJKE 

VJEČNO ŽIVI HRVATICA MAJKA 


Majko, 

tvoj lik trajno cvjeta dobrotom i ljubavlju 
što zrači u beskraj vremena i prostora. 
Na tvome liku nema brazgotina zaborava, 
s njega neprestano sviće ranoranka zora. 


U pogledu čvrstom što milinom soči 
daleko gledaš preko sinjeg mora 

i cikom tražiš biser srca svoga 

kroz pozdrave blage zlatnog praskozorja. 


Ti si život dala brojnoj djeci svojoj 
što ponosno nose pečat vedre nade. 
Tvoja usna tužna uzdah steže mučni 
kada vihor cvijeće obećanja krade, 


Ti ne želiš rata, mržnje i nepravde, 
jer ljubavlju cvate tvoja duša vrela. 
Obasjaj nas žarom u kom život plamti, 
da budućnost bude sretna i vesela. 


Oživi djecu što padoše časno 

u hrvanju dugom povjesnice naše. 

Nek sve prati ljubav uz ognjište rodno 

što već davno svojom Hrvatskom prozvaše. 


Majko, 

iz Hrvatske zrači na sve strane svijeta 

ko Danica noćna što razgoni nemir. 

U tvom liku drevnom čeličimo nadu: 
Poklonici Pravde! — Za Slobodu! — Za Mir! 


Kalendar Danica 1973, str. 44 
Tiskana i u knjizi Podaca, str. 58, 1972 








MAJČINE SUZE 


Prvi put je proplakala ona 

tiho i sretno u zanosu milja 

kad je u cvatu raskošnih čeznuća 
osjetila ponos stvaralačkih snaga 

i znala da nosi ostvarenje nade — 
pupoljak cvjetni majčinskog okrilja... 


Ponovno su tekle njene suze svete 

u danima plahim sunčanog granuća... 
Žurila se tiho da osluhne kucaj 

što nečujno živi u jedinstvu sreće 

i donosi radost beskrajnih milina 

s blagoslovom plodnim nebeskih ganuća. 


U suzama vrelim kupala je čedo 

i pričala svima sreću mlade majke ... 
Gledala je milo u zanosu mira 

kako plovi sretno po bezmjerju neba 

i ostavlja spone sitnih vidokruga 

što nikoše rodno ko krijesnice bajke. 


Ne prestaje plakat u zanosu sreće 

kad god gleda cvijetak svoga vječnog vrta... 
Zamijenila ne bi sve dražesti svijeta 

za blaženstvo svoje dok životom ide 

opijena miljem, makar snaga ljudska 
smalaksati znade iscrpljena, strta. 


Idi sretno, idi, ti što nebo nosiš 

u grudima vrelim ljubavi, blaženstva... 
Nek ti čelo kiti ružin cvijetak slasti 

u kom cvate trajno bezmjerje ljepote 
što izrasta snažno na stablu života 

i divote priča tvoga vječnog ženstva. 

Tvoje drage suze, majko rajskog lika, 

mi ljubimo slatko u zanosu snova... 
Kroz njih život cvate u beskrajnom žaru 
i uzdiže tiho naše hitre ruke 

ko simbole skromne zahvalnosti trajne 

i svjetiljke vječne nebeskih visova. 


Drage slatke suze iz majčina oka, 
čudotvorne, moćne ko milosno vrelo, 
kupajte nas trajno u obilju sreće, 

da nosimo lakše uz brežuljak strmi 
dar života zemnog, dok anđeo mira 
ne spusti nam lovor na umorno čelo. 


Katolički godišnjak 1970, str, 111 





MOJA MAJKA U BADNJOJ NOCI 


Već dugo godina na Badnjak 
moja draga Nana 

pognuta šutljivo sjedi 
navečer uz peć, 

na kojoj krklja kupus 

i širi miris suhoga mesa. 
Ko da se prisjeća nečeg 
zamišljena pogleda 

po kuhinji toploj, 

a onda poviri u pećnicu, 
prevrće pečenje 

i uzdiže umorno glavu. 
Čini se kao da teške misli 
od sebe nekamo otresa. 


Unuk; joj unosi badnjake 
i naziva sreću, 

pa zatim hrastiće stavlja 
uz priklade 

na ognjište vrelo. 

Slama se ne prostire više 
otkako nema 

starinskih kuhinja. 

Al Badnju večer 

ne zaboravlja nitko. 

Od minisa ugodnih 

i pucnjave bučne 
odzvanja veselo Čitluk, 
naše dražesno selo. 


M 

Ustaje tada Nana 

i uzimlje čašu 

svete vode, 

pa pozorno škropi sve: 
i čeljad 

i stoku 

i sobe 

i dvorište. 

A kad se vrati, 

oči joj se krijese od suza. 
Šuti ... 

Samo uzdahne teško, 
pa vješto izlije vodu 

u vatru na ognjište. 


— Bako, zašto si tako večeras 
ozbiljna, tiha i plačna? 

Zar nije i tebi 

sveta Badnja večer? 

— Tako je pitao sitni 
praunučić moju Nanu. 


— Dijete nestašno, malo, 
ti ne shvaćaš sve 

što večeras 

pred moje iskrsava oči. 


Mnogi pomriješe moji 

i danas u raju slave 
Svijetlo iz božićne noći. 
Drugi su kojekuda pošli 


i nikad ih na Božić nema sa mnom. 


Kod mene osta spomen, 
koji mi smućuje dušu 
i stvara u srcu uvijek 
novu beskrajnu ranu. 





Dok tako pričaše ona, 
pomalo noć se 

sve više sterala selom, 

dok nije stigla 

i ponoć studna 

u sjaju razdraganih zvijezda. 
Nana je već bila spremna 
da pođe na ponoćku 

u pratnji veselog poja : 

koji se čuo 

iz raspjevanih zvjezdanih gnijezda. 


Uz Jaslice stajala je ona 
i opet šaputala tiho, 

dok suza nije 

sustigla uzdah, 

koji je pričao 

o boli majčina srca 

u svetoj božićnoj noći. 
— Isuse, gdje su moja djeca, 
što oni noćas |rade? 
Misle li na me? 

Da li će ijedan 

ove godine 

bar na čas k meni doći? 


Šutljivo sluša Djetić ... 
I kao da veli: 


Majčino srce je stvoreno 


da žrtvom i ljubavlju 
nebo i zemlju veseli . . . 


Katolički kalendar 1966, str. 193 

Tiskano mjesto osmrtnice 

SVOJOJ NANI 


Na rastanku (f 20. 3. 1973.) 
u ime njezinih najmilijih 


Dobrom Ocu Ljubavi i vječnog Života 
svidjelo se pozvati našu dragu Nanu 
da besmrinom srećom anđeoskog mira 
zauvijek ovjenča dušu odabranu. - - - 


Otišla si, Nane, na krilima Dobra 

ko pravednik mudri kom je smrt dobitak, 
zrake rajskog sunca staze su ti Dana 

a izvorom sreće Božji vječni Bitak. 


U dugom si nizu zaslužnih godina 
ispunila plodno životno poslanje, 
tvoje deblo osta i bujno i snažno, 

a na njemu brojno rascvjetalo granje. 


Na vratima raja čekaju te tvoji: 

muž tvoj, dvije kćerke i dva draga sina, 
a do groba, evo, suzna oka prate 

još dva sina, kćerka, unučad, rodbina. 


Na rastanku bolnom još ti jednom žele 
tvoja djeca reći iskreno i blago: Ni 
Hvala ti na svemu, na ljubavi vreloj, - 
bila si nam sreća, sunce žića drago! ... 


Snivaj, draga Nane, do posljednjeg dana 
u prominjskoj grudi što ti zaklon pruža, 
a molitve naše nek ti vijenac pletu 
poput svježih trajnih procvjetalih ruža. 


I mi ćemo doći gdje ti sada jesi 

da slavimo skupa Gozbu Božjeg milja. 
Dočekaj nas, Nane, da kroz vječnost sretnu 
uživamo Boga kraj tvoga okrilja!... 





RIJEKA I PONOR 


ŽUBORI NESTAŠNO RIJEKA 


Žubori nestašno rijeka 

što provire plahunjavo 

kroz naše ocvalo polje. 

Žubori uvijek svoju staru pjesmu 
i dah nosi procvalih nada. 

Žubori ustrajno i noću i danju, 

dok nečujno uspava zabodeno kolje. 


I ide ustrajno naprijed 

poput vodiča koji poznaje prolaze 
kroz gorske vrleti.i poljske staze. 
Nikad se ne obzire natrag 

i ne pita za minule dane. 

Stidno se pnovlači dalje 


i ne pozdravlja one koji joj ususret slaze. 


Dokle će teći ustrajno tako, 

to ona ne može znati, 

jer vidike nema jasne a ni oči. 
Pripila se ona uz zemlju, 

njen je zagrljaj krijepi. 

Za uzvrat prolazi tiho, 

a žednu utrobu njenu miluje, 
životvorne dariva joj moći. 


Zbornik »Marulić«, Zagreb 1968, str. 69 

IZDAJNIK 


Stravična noć se u sustalom dahu 
bojažljvo vere ulicama Grada, 
što već davno Svetim imenom se kiti. 


. Ko promrzla kiša mrak se tromo šulja 


i promatra hulju u beznadnom hodu, 
kako žurno bježi i u poncr hiti... 


Iziđe Juda u noć tužne strave, 

na kojoj trajno žig sramote stoji 

ko lanac teški iz edenskog vrta. 
Bezglavo i drsko stiska šaku praznu 

i traži bar osjet zavodljiva blaga 

u opojnoj strasti zemnog bijednog hrta. 


Kamo žuriš, tužni,izgubljeni jade, | 

i suludo tražiš u izdajstvu sramnom 
zasićenje bijedno svoje podle duše? 

Zar ne vidiš kako zvijezde plaču skromno 
i jecanjem složnim dozivlju nebesa, 

da te suzom svojom umekšaju, skruše?.. 


Al uzalud sve je, ti pretačeš žuhko 
talog drevni svoga propalcoga bića 
u poljubac podli, što izdajom cvjeta. 
Ah, sramote gorke, da učenik tako 
u bezmjerju zlobe iskaljuje strasti 
i za novac proda Spasitelja svijeta. 


Ti nisi znao suzom steći sreću 

i obnovit groblje vlastitoga srca 
milosrdnom kišom božanske dobrote. 
Zato si i pao u beznađe čame, 
dokrajčio dane u očaju teškom, 
najbjedniji, gnusni nitkove i skote... 

Gle, još uvijek visi Žrtva, Božjeg Sina, 
osovljena snažno o stožere svijeta, 
koga trajno grle probodene ruke. 

A iz rana svetih vječno curkom curi 
svemoguća krvca, kojom Tvorac mira 
blagoslivlje naša stradanja i muke. 


Na žalost i Juda sasvim umro nije, 

još izdajom hoće da nam truje biće 

u podlosti duše i nemoći nade. 

Ko stravična zvijer se uvijek zemljom klati 
i u ludoj žeđi ispija nam zdence, 

dok ne smogne časak da milost pokrade. 


O tužni i bijedni izdajniče neba, 

u kome se trajno sva izdaja kupi 

ko talog smradni propalih nizina. 
Napusti naše ovjenčane staze, 

jer izdaja tvoja beskrajno je mrska 
pokoljenju novom procvalih visina... 


Vjesnik sv. Nikole Tavelića, 
1971/2, str. 43—44 

CVIJEĆE I SPOMENICI 


UZ STOLJETNI JUBILEJ 


Hrvatskom književnom društvu sv. 
Čirila i Metoda (sv. Jeronima) zu 
stoljetni jubilej (1868  — 1968) 


Sto godina časnih, spleten vijenac bujni 
od plamenih ruža što proljećem dišu 

i raznose miris života u cvatu. 

Sto godina radnih na prostranom (polju, 
što ga klasje kiti ispunjeno plodom, 
ožareno suncem u žeženu zlatu. 


Radin duh otac pred stoljeće cijelo 

u punini duše biser dragi brusi 

za žrtvenik časni — Muze, Uma, Vjere. 
U ustrajnom ritmu potomstvo se niže 
radišno i svjesno na utrtoj stazi, 
spremno znojna lica sije, žanje, bere. 


Sto godina plodnih miljakoz je jedan 
na zemaljskom putu kojim hod naš hiti 
k određenom cilju — u svetište Znanja. 
Sto godina radnih bogat dar je Rodu, 
golem, snažan polog uzidan u temelj 
našeg dičnog, svetog zajedničkog zdanja. 


Na pročelju hrama likovi se krijese 
Teronima mudrog, braće složne, svete — 
Metoda, Ćirila što nam pismo složi. 

U ozračju cvjetnomi nada nam se budi 

kao osmijeh vedri u cvjetanju zore 

dok se nebom rujnim plamen sloge množi. 


Hrvatskome rodu darivamo smjerno 
pune ruke zrelih književnih plodova 

ko stoljetni poklon brojnih ostvarenja. 
“Za prosvjetu puka, procvat. vedre vjere | 
kroz stoljeće novo, u pobjede neve — 


= TREŠNJEVAČKOM SVETOM JOSIPU 


Josipe sveti, naše župe Oče, 

pred iobom puk tvoj u zanosu kliče: 
budi nam trajno blagoslov života, 
Trešnjevke naše moćni zaštitniče. 


Marijin vjerni zaručnik. si bio, . 
očinska pomoć Spasitelja Krista. 
Milostiv budi putnicima zemnim, 
nek ljubav tvoja svima nama blista. 


+ a 


Pobožan, skroman ti si trajno bio, 
siromah, tesar, marljiv, duše svete. 
Obasjaj svjetlom naša srca vedra, 
žuljave ruke radom razapete. 


+ 2 - . 


Ognjišta naša ljubavlju raspali, 
mladima polet svemoćno ražari, 
očeve, majke hrabrošću osnaži, 
starima tihu spokojnost podari. 


Usreći, Sveče, hrvatsku nam Grudu, 
da uvijek cvate vjerom i poštenjem. 
Ispuni svima iza zemnih dana 

nebesku radost božanskim veseljem. 


Umnoženo ciklostilom, Zagreb 1971 


a a. . ionžat 
to je zavjet čvrsti našeg pokoljenja! Uglazbili V. Glasnović i A. Klobučar 


Katolički godišnjak 1969, str. 45 

GOSPA SNJEŽNA U LIČKOM POLJU: 


Na molbu D. Budiselić 


Ličko Polje rodno cvate 
srećom Nade usred ljeta, 
sramežljivo grudi širi, 
plamno buja, rosno cvjeta. 


Okruženo brežuljcima | 
gorovitog Gorskog kraja, 
ukrašeno jezerima, 
puno milja, puno sjaja. 


U zemane mučnih kušnja 

kada Turčin lance skova, 
od Ličana hrabrih, vrlih 

oživljela zemlja ova. 


Poštenjaci plemeniti 

uz ognjište svoje skromno 
dvore Majci Gospi Snježnoj 
sagradiše hitro, pomno. 


Svakog ljeta brojni hrle 

da pozdrave Majku svetu, 

a kućama cvijeće nose,. 

dragi spomen na tom svijetu. 


Neprijatelj crkvu sruši 
u vihomu plamnog rata, 
tuga ovi dobre duše, 
crni mrak se srca hvata. 


Još nam osta kamen suri, 
uspomena davne sreće, 
ko znamenje Ličanin ga 
zaboravit nikad ne će. 
Gospe Snježna, još u nama 
Zrinskog vjera, krvca vrije. 


Uz nas budi, dobra Majko, 
nek ti ruka milost lije! 


Umnoženo ciklostilom, Zagreb 1974 
Uglazbio V. Glasnović 

PJESMA HRVATSKIH ŽELJEZNIČARA 


Zapjevajmo pjesmu svih željezničara 
ove zemlje naše što Hrvatskom zovu, 
zapjevajmo složno zbratimljeni radom 
našu pjesmu davnu, vedru, uvijek novu. 


Mi željezničari, ljubitelji rada, 
nositelji sreće, graditelji mira, 
nad nama se zvižduk u poletu ori, 
dok lokomotiva hukće, kroči, svira. 


Opaljeni suncem, umiveni kišom 

kročit ćemo snažno domovinom rodnom, 
uz bregove šumne i ravnice tihe 

nosit ćemo život našom zemljom plodnom. 


Strojovođa spremno uvijek naprijed gleda, 
vlakovođa budno u stopu ga prati, 
kondukteri hitro vagovima šeću, 

sve ih ljubav vedra s putnicima brati. 


Vlakovi brzi, putnički, poslovni | 

za ljude se radne bez ipredaha nižu, 
teretnjaci dugi sa teretom teškim 

dolom hitro jure, uz brijeg stenju, gmižu. 


Inženjeri vješti, tehničari vrijedni, 
radnici marni — svi zajedno grade, 
Jeđut pjesmom, igrom veselje im pruža, 
da odahnu vedro i srca zaslade. 


Željeznice naše naš su ponos plamni, 
blago radnih ljudi neumorna hoda, 
sve za sreću sviju koji vole život, 

za blagodat trajnu hrvatskoga moda. 


Umnoženo ciklostilom, Zagreb 1971 
Uglazbio V. Glasnović 
Izvedeno u HN Kazalištu u Zagrebu 1971 

NOVA I STARA PODACA 


U ime Podačana, na 
molbu. A. Ribičića 


Golube suri raširenih krila, 
bezbrižno dnijemaj ispod Biokova, . 
s obale šumne gledamo te rado, 
tebi je u čast pjesma naša nova. 


Podaco naša, mjesto naše drago, 
nosimo te trajno kao biser sveti, 
dušom te cijelom zanosno ljubimo,. 
u tebi cvatu naši amaneti. 


Prošlost je tvoja dio našeg srca 

i ponos slave (kroz junaštvo drevno. 
Čuvamo brižno uspomenu časnu, - 
krijesove hvale užižemo revno. 


Jadransko more novi dom nam čuva, 
uz žalo niču sve ognjišta nova, 
ostasmo isti Podačani drevni, .- 
čuvari. budni ispod Biokova. 


Nek cvate trajno maslina i loza, 
ruzmarin, šipak, aloj, oleandar, 
uz ribu svježu i žeženo vino 
ostat će uvijek Podačanin vedar. 


Vatrenim duhom cvjetaju nam grudi, 
poštenjem, čašću srca raspjevana. 
Kremenjak, radin — to su lovor vijenci 
starih i novih dičnih Podačana. 


A. Ribičić: Podaca, 1972, str. 117 
Uglazbili A. Milanović i A. Srzić 





PODACO — MOJA NAJVEĆA LJUBAVI 


U ime Podačana, na 
molbu A.  Ribičića 


Ja ne znam, 
ja ne znam, 

recite mi: 
ja ne znam, 
ja ne znam, 

recite mi: 
zašto ja volim taj krš, 
to sivo brdo Biokovo, 
te hrapave hridi 
što mire divljinom? 


Ah, Podaco moja, 

moj rodni kraju, 
ti si moja ljubav, 
ti si moje sve. 


Ah, Podaco, Podaco, 
ti si mi ukrala srce. 
Nemoj ga vratiti, 
memoj. 


Ja te ljubim, . 
ja ludujem za tobom, 
ti si moje sve. 


Nosim te u srcu 

otkako hodam svijetom, 
ia te zaboraviti ne mogu, 

ni tvoje masline, borove, 
vinograde, levandu, 

smilje, vrijes i ivu. 


Spokojno živi uz more, 

sjećaj nas minulih dana 
i budućnosti, 
dok ribari bacaju mreže, 
dok dižu parangale, 
svijetle u tmastoj noći 
i nose novo svjetlo, 
dan u žiće naše. 


Ja znam da živim, 

dok. imam tebe, 
i da je u meni vatreno srce 
i ona vedra poletna ćud 
i onaj vreli primorski duh. 


Podaco, Podaco, 
ti si moje sve. 
Ljubljena, najdraža, 
ostani sa mnom navijeke. 


A. Ribičić: Podaca, 1972, str, 120 
Tekst za šansonsku skladbu 

»IL PONT E « 


— Che cosa e il PONTE? 
— Due estremita 


congiunte con totalita, 
legate in unita, 

in vera lealta 

e sempre in liberta, 


— E il fondamento? 
— Caro mio memento: 
la base & di cemento, 
fodata sul terreno 

o forse sul sasso, 
niente piu nč meno: 


due punti — alto e basso. 


— Perchć e fatto? 

— Mio piccolo matto: 
per poter fare unione 
con parti divergenti 

in sincera uguaglianza, 
senza maggioranza, 

con pura fratellanza. 


— E quale prospettiva? 
— Traversare fiumi e mare 
senza disturbi e paura; 
sempre dare e amare 
senza timore e premura; 
fare tregua stabile 

in societa amabile. 


Per tutto questo e fattoa 
IL PONTE del tutto forte; 
esso e legamento 

tra VITA e Morte. 


Mjesečnik IL PONTE, 1972/11, str. 3, 
Ponte Felcino, Perugia 

KA ZA LO 


Jeka moga srca 


Sam 

Razgovor sa životom 

Moj pozdrav danu 

Tajna bijelih krovova 

Razgovor s našim morem i lastavicom 
Žeteoci 

U božićnoj noći 


Molitve duše 


Moj Otac 

Zov duše 

Moje tihe molitve 
Božje klasje 
Proborleno Srce 
Ciklame nad Raspelom 


Svibanjsko sunce 
Majci Crkve 
Dolazak svibnja 
Svitanje svibanjske zore 


Pečat hrvatske krvi 


Pozdrav Mučeniku 
Hvala sreće 
Dan Hrvatskog Sveca 


Đerdan moje majke 


Vječno živi Hrvatica Majka 
Maijčine suze 
Moja Majka u Badnjoj noći 
Svojoj Nani 


Rijeka i ponor 


Žubori nestašno rijeka 
Izda jnik 


Cvijeće i spomenici 


Uz stoljetni jubilej 
Trešnjevačkom svetom Josipu 
Gospa Snježna u Ličkom polju 
Pjesma hrvatskih željezničara 
Nova i stara Podaca 

Podaco — moja najveća ljubavi 
Il Ponie 


EBO oo 





